kardosdrur/scandi-wiki huggingface dataset:
Masseproduktion

Masseproduktion er betegnelsen for produktionen af en stor mængde af et standardiseret produkt. Formålet med masseproduktion er typisk at effektivisere produktionen for at opnå lavere produktionsomkostninger. Dette resulterer i en større fortjeneste til producenten og giver også mulighed for at udbyde varen til en lavere pris.

Masseproduktion blev introduceret i forbindelse med industrialiseringen. Det betød ofte, at produktionen blev specialiseret ved at opsplitte produktionsprocessen i en række delprocesser, som den enkelte arbejder udførte. Dette kunne f.eks. ske ved, at produktet med samlebånd blev flyttet fra arbejder til arbejder, som hver især udførte den samme arbejdsopgave på en stor mængde produkter på relativt kort tid.

Fordele og ulemper ved masseproduktion 
De lavere produktionsomkostninger ved masseproduktion har flere årsager. Den primære årsag er, at alle former for uproduktivitet minimeres. Inden for traditionel håndværksproduktion har håndværkeren mange varierende arbejdsprocesser, og han skal finde og bruge flere typer af værktøjer. I masseproduktion gentager hver arbejder en eller nogle få arbejdsprocesser, og han bruger det samme værktøj til at udføre identiske eller næsten identiske operationer på en stor mængde af éns produkter. Det rette værktøj og de enkelte produktionsdele er altid ved hånden, og arbejderen bruger lidt eller ingen tid på at hente og indstille værktøjer. Den tid, det tager at fremstille et produkt ved hjælp af masseproduktion, er derfor kortere end ved brug af traditionelle metoder.

Ved at opsplitte produktionen i en række delprocesser gøres det også muligt, at de enkelte arbejdsprocesser helt eller delvist kan udføres af maskiner, hvilket mindsker sandsynligheden for menneskelige fejl. En reduktion i lønomkostningerne samt en øget produktion gør det muligt for en virksomhed at producere større mængder af en vare til en lavere pris end ved hjælp af traditionel håndværksproduktion.

Men masseproduktion kan også være ufleksibel, da det er vanskeligt at ændre og kundetilpasse et produkt i en masseproduktion. Alle produkter produceret på en produktionslinje vil være identiske eller ligner hinanden meget, og tilfredsstillelse af individuel smag er ikke let. Det er dog ofte muligt at anvende forskellige former for finish og dekorationer ved slutningen af produktionsprocessen, hvis det er nødvendigt.

Se også 
 Industrialisering
 Den industrielle revolution
 Industri (branche)
 Samlebånd

Industri
Civil

Civil er et begreb, der vedrører de borgere og forhold i et land, der ikke er tilknyttet de væbnede styrker. Når man taler om civile personer betyder det normalt, at de ikke er uniformeret. Ordet stamme fra det latinske ord civilis, der betyder borgerlig.

Se også

Referencer 

Samfund
Koalition

Koalition (lat coalescere – gro sammen) er en midlertidig alliance mellem to eller flere parter. Et eksempel kan indebære en række politiske partier i et parlament, der gennem blokpolitik samarbejder for at opnå et fælles politisk mål f.eks. i en koalitionsregering. I moderne dansk politisk historie opdeles partierne i de to koalitioner, rød blok og blå blok.

En koalition kan ligeledes forstås i en multilateral kontekst, såsom den USA-ledede koalitionen af villige, bestående af flere uafhængige nationer, som deltager i Irakkrigen på samme side.

Politik
Kommission (politik)

En kommission består af en gruppe personer der er udnævnt på et højt niveau, og som har til opgave at undersøge og afgive betænkning om et bestemt problem. Der findes ikke en entydig definition på begrebet politisk kommission, men flere forskere har forsøgt at opdele kommissioner efter typer. Der findes angiveligt 5 forskellige typer:

1. Særdomstole

2. Undersøgelseskommissioner

3. Mæglingsinstanser

4. Lovforberedende udvalg

5. Almindelige forvaltningsorganer med særlige opgaver

Eksempler på Folketingets kommissioner

Eksempler på internationale kommissioner

Folketingets nævn, delegationer, kontaktudvalg, mv. 
 Danmarks Nationalbanks repræsentantskab
 Danmarks Radios bestyrelse
 Dansk Interparlamentarisk Gruppes bestyrelse (IPU)
 Den Parlamentariske Forsamling for EU-Middelhavsområdet (EMPA)
 Det Udenrigspolitiske Nævn (UPN)
 Europarådet
 Folketingets Økontaktudvalg
 Kontaktudvalget for Det Tyske Mindretal
 Kulturfonden Danmark-Grønland
 Kunstrådets repræsentantskab.
 Landsskatteretten
 Lønningsrådet
 NATO Parlamentariske Forsamling (NPA)
 Naturklagenævnet
 Nordisk Råd (NOR)
 OSCE's Parlamentariske Forsamling (OSCE)
 Rigsretten
 Skatterådet
 Statens Kunstfonds repræsentantskab
 Statsrevisorerne
 Sygekassernes Helsefonds bestyrelse
 Tilsynsrådet vedrørende beskæftigelsen af de indsatte i kriminalanstalterne
 Udvalget vedrørende Det Etiske Råd (UER)
 Udvalget vedrørende Efterretningstjenesterne (UET)
 Udvalget vedrørende Internationalt Ligestillingssamarbejde
 Vestunionens Parlamentariske Forsamling (WEU)

Referencer

Se også 
 Folketinget
 Folketingets udvalg

Politisk kommission
Tindhólmur

Tindhólmur er en lille ubeboet ø på Færøerne. Med sine 65 hektar den Færøernes største holm. Dens højeste punkt er 262 meter over havet.

Tindhólmur har en speciel form med de takkede tinder Ytsti, Arni, Lítli, Breiði og Bogni. 

Tindhólmur ligger vest for øen Vágar. vest for Sørvágsfjørður og øst for Færøernes vestligste ø Mykines. Mellem Vágar og Tindhólmur står klipperne Drangarnir, og videre vest på holmen Gáshólmur. Fra Bøur og Gásadalur kan man nyde udsigten til Tindhólmur og Drangarnir.

Selv om Tindhólmur er ubeboet, har øens ejer to sommerhuse på nordvestsiden, hvor skrænterne af den 262 m høje klippe nederst flader ud og giver mulighed for græsgang for får, der bliver færget over fra Sørvágur. Øen har måske været beboet for længe siden, før havets kræfter lidt efter lidt eroderede dens kystlinje.

Historie 
I gamle dage sendte beboerne på Mykines slagtekvæg til markedet i Tórshavn ved at færge dyrene over til Tindhólmur i robåde. Derfra svømmede kvæget til Sørvágur, gik over øen Vágar og blev trukket over sundet Vestmannasund til Kvívík før de kunne gå resten af vejen til Tórshavn.

Tindhólmur var det sidste tilholdssted på Færøerne for havørnen (haliaeetus albicilla)

Sagn 
Ørnen

Et sagn fortæller, at der engang boede en mand, kone og et lille barn på øen. Medens manden var ude at fiske, kom en ørn og tog barnet og fløj det op på en af tinderne. Selvom moderen hurtigt hentede barnet, nåede ørnen at kradse barnets øjne ud. Efter denne hændelse flyttede familien fra øen og siden har ingen bosat sig der.

Eiriksboði

To brødre, Símun og Eirikur, ejede hele bygden Bøurs ejendomme i fællesskab, og Eirikur var spændt på at få delt den imellem dem. Det endte med, at Eirikur slog sin broder ihjel og så rejste til biskoppen i Kirkjubøur for at bede om nåde. Biskoppen ville give ham forladelse, hvis han ville bøde stort til kirke og biskop. Eirikur sagde ja, og aftalen blev ristet på en trækævle. Eirikur rejste så med båd tilbage til Bøur, og da han var kommen ind på stille vand og troede, at al fare var forbi, rejste en bølge sig, så båden kæntrede og Eirikur omkom. Det blinde skær hedder endnu Eiriksboði efter ham og ligger på indersiden af Tindhólmur.

Eksterne henvisninger 

Faroestamps, fotos 

Holme og skær på Færøerne
Vágar
Wild Arms: Twilight Venom

er en japansk anime-serie baseret på Wild Arms spilserien. Serien blev animeret af Bee Train, og instrueret af Itsuro Kawasaki og Kōichi Mashimo.

Twilight Venom blev sendt på WOWOW fra den 18. oktober 1999 og frem til den 27. marts 2000, og bestod af i alt 22 afsnit.

Historie 
Dr. Kiel Aronnax, Mirabelle og Loretta møder en 10 år gammel dreng, under deres flugt fra fængsel. Han viser sig at være den forhenværende berømte revolvermand Sheyenne Rainstorm, og er i besiddelse af berømt og mystisk ARMS våben. Serien følger Sheyenne og Kiel i deres forsøg på at løse mysteriet om Sheyennes forsvundne krop.

Figurer 
 
 En berømt revolvermand med evnen til at bruge de mystiske ARMS våben. Genfødt i en 10-årig drengs krop, forsøger han at finde ud af hvad der skete med ham.

 

 
 En videnskabsmand der hjælper Sheyenne i hans søgen.

 

 
 En 1000 år gammel Popepi Pipepo. Han assisterer Sheyenne på hans rejse.

 

 
 En tyv og crest sorceress. Hun bruger sin tid på at stjæle fra de rige, sammen med Mirabelle.

 

 
 Af den vampyr-lignende slægt ved navn Crimson Noble. Loretta og hende tjener til dagen ved at sjæle og til tide støde ind i Sheyenne.

 

 
 En 5000 år gammel Popepi Pipepo. Hun assisterer Loretta og Mirabelle på deres rejser.

Afsnit

Relation til Wild Arms-serien 
Twilight Venom har en del crossovers med det andet spil i Wild Arms-serien. I afsnit 11, "No Home, No Body", kan to modeller af Liz og Ard ses i et monster museum. Judecca og Kanon fra Wild Arms 2 optræder i henholdsvis afsnit 15 og 17. Dog har Kanon et udseende der i høj grad minder om Zed fra det første Wild Arms. Irving Valeria, også fra Wild Arms 2, og Guardian Lucied optræder begge i afsnit 16, men er til forskel fra de andre cameos del af historien, og optræder derfor også i senere afsnit.

Eksterne henvisninger 
 Wild Arms: TV's officielle Aniplex hjemmeside
Abu Mikhnaf

Abu Mikhnaf eller som hans navn lyder i sin helhed: أبو مخنف لوط بن يحيى الأزدي, dvs. Abu Mikhnaf Lut ibn Yahya al-Azdi († 774), var en betydningsfuld, arabisk historieskriver, der berettede om Umayyadernes tid set fra Kufa. Hans bedstefar var leder af den irakiske stamme Azd og trofast tilhænger af Ali ibn Abi Talib. Abu Mikhnaf er blevet tillagt en tilbøjelighed for shiisme, og faktisk behandler han de irakiske oppositionsbevægelser mod Umayyaderne med betydelig udførlighed i de af hans historiske beskrivelser, der er overleveret
hos hans efterfølgere, først og fremmest at-Tabari og al-Baladhuri. Han var den første historiker, der systematisk indsamlede beretninger om begivenhederne i forbindelse med Slaget ved Karbala. Hans arbejde blev betragtet som pålideligt af senere shiittiske og sunnittiske historikere som Muhammad ibn ‘Amr Waqidi (d. 829), Tabari (d. 932), Ibn Qutaybah (d. 944), Mas‘udi (d. 967), Mufid (d. 1035), Shahrastani (d. 1170), Khatib Khwarazmi (d. 1190), Ibn Athir (d. 1252), Sibt ibn Jawzi (d. 1276) m.fl.

Hans værker er kun gengivet brudstykkevis i sene afskrifter. Hans beretning om tilhængerne af den shiittiske martyr, al-Hussein, findes gengivet i at-Tabaris annalistiske verdenshistorie. Denne beretning er et litterært pragtstykke af gammelarrabisk prosa udformet som en lidelseshistorie, og den går ifølge forskningen tilbage til Abu Mikhnafs værk med titlen كتاب سليمان بن صرد وعين الوردة eller: Kitab Sulaiman ibn Surad wa-'Ain al-Warda, dvs. "Beretning om Suleiman ibn Surad og (slaget ved) 'Ain al-Warda. Blandt hans værker findes også beretningen كتاب السقيفة eller Kitāb as-Saqīfa dvs. "Beretningen om søjlegangen", der handler om valget af Abu Bakr og den rolle, som opppositionen i Medina spillede under ledelse af Sa'd ibn 'Ubāda. Med søjlegang menes der Banu Sa'ida, hvor det første kalifvalg fandt sted.

Så sent som i det 10. århundrede kendte man hans beretninger om de historiske begivenheder i Irak under Umayyaderne: Ibn an-Nadim nævner 22 titler i sin Fihrist.

Værker 
Blandt de 22 værker, som Ibn Nadim nævner i Al-Fihrist:
 Kitab Al-Saqifa (Saqifahs bog)
 Kitab Al-Ridda (Bogen om Ridda krigene)
 Kitab Al-Shura (Bogen om valget af 'Uthman)
 Kitab Al-Jamal (Bogen om Slaget ved Bassorah)
 Kitab Al-Siffin (Bogen om Slaget ved Siffin)
 Kitab Maqtal (Hasan ibn Alis bog)
 Kitab Maqtal Al-Husayn (Historien om Slaget ved Karbala)
 Kitab Khotba (Fatima Al-Zahras bog)
 Kitab Akhbar (Al-Mukhtars bog)

Noter

Litteratur 

 Encyclopaedia of Islam, 
 Chase F. Robinson: Islamic historiography, 2003 
 Fuat Sezgin: Geschichte des arabischen Schrifttums, 1967 (genoptrykt 1996) 
 Ursula Sezgin: Abū Miḫnaf: ein Beitrag zur Historiographie der umaiyadischen Zeit, 1971
 Muhammad al-Tabari: History of the Prophets and Kings, bd. 19, 1991 
 Julius Wellhausen: Das arabische Reich und sein Sturz, 1960 (genoptrykt i 2. uændrede udg. 2005) 
 Ferdinand Wüstenfeld: Die Geschichtsschreiber der Araber und ihre Werke, 1882.

Tjek fødsels- og dødsår
Historikere
Iraks historie
Robertfesten 2009

Robertfesten 2009 fandt sted i Cirkusbygningen i København 1. februar 2009. Prisuddelingen var arrangeret af Danmarks Film Akademi og fandt sted for 25. gang siden starten i 1984.

Vindere og nominerede

Årets danske spillefilm 
Frygtelig lykkelig – Henrik Ruben Genz, Thomas Gammeltoft, Tina Dalhoff
Den du frygter – Kristian Levring, Sisse Graum Jørgensen
Flammen og Citronen – Ole Christian Madsen, Lars Bredo Rahbek
Lille soldat – Annette K. Olesen, Ib Tardini
To verdener – Niels Arden Oplev, Thomas Heinesen

Årets børne- og familiefilm 
Max Pinlig – Lotte Svendsen, Per Holst
Frode og alle de andre rødder – Bubber, Tivi Magnussen, Tomas Radoor, Johanne Stryhn Hørby, Christian Potalivo
Disco ormene – Thomas Borch Nielsen, Nina Crone

 Årets instruktør Henrik Ruben Genz for Frygtelig lykkelig Kristian Levring for Den du frygter
 Ole Christian Madsen for Flammen og Citronen
 Annette K. Olesen for Lille soldat
 Niels Arden Oplev for To verdener

 Årets mandlige hovedrolle Jakob Cedergren for Frygtelig lykkelig
 Anders W. Berthelsen for Det som ingen ved
 Carsten Bjørnlund for En enkelt til Korsør
 Thure Lindhardt for Flammen og Citronen
 Ulrich Thomsen for Den du frygter

Årets mandlige birolle 
Jens Jørn Spottag for To verdener
 Mick Øgendahl for Blå mænd
 Mads Mikkelsen for Flammen og Citronen
 Lars Brygmann for Frygtelig lykkelig
 Henrik Prip for Dig og mig

 Årets kvindelige hovedrolle Lene Maria Christensen for Frygtelig lykkelig
 Julie Ølgaard for Dig og mig
 Paprika Steen for Den du frygter
 Rosalinde Mynster for To verdener
 Trine Dyrholm for Lille soldat

Årets kvindelige birolle 
 Sarah Boberg for To verdener
 Stine Stengade for Flammen og Citronen
 Lorna Brown for Lille soldat
 Laura Christensen for Dig og mig
 Emma Sehested Høeg for Den du frygter

 Årets manuskript  Dunja Gry Jensen, Henrik Ruben Genz for Frygtelig lykkelig
 Kristian Levring, Anders Thomas Jensen for Den du frygter
 Lars Andersen, Ole Christian Madsen for Flammen og Citronen
 Rasmus Heisterberg, Nikolaj Arcel for Rejsen til Saturn
 Niels Arden Oplev, Steen Bille for To verdener

Eksterne henvisninger 
 Danmarks Film Akademi

2009
Kultur i 2009
Erhvervshus Sjælland

Erhvervshus Sjælland vejleder og rådgiver virksomheder og vækstiværksættere i region Sjælland. Erhvervshuset er en del af fem erhvervshuse placeret i hver af regionerne, som blev startet i maj 2007 for at skabe vækst i virksomheder rundt omkring i Danmark. 

Erhvervshus Sjællands er ligesom de andre erhvervshuse primært finansieret af Erhvervs- og Byggestyrelsen og tilbyder derfor rådgivning gratis og uvildigt. Indholdet af rådgivningsforløb er forskelligt fra virksomhed til virksomhed. Fokus skal altid være at skabe eller konsolidere vækst. 

Folketingsmedlemmet Kaare Dybvad har været projektchef i Erhvervshus Sjælland.

Ekstern henvisning 
Den samlede offentlige hjemmeside om virksomhedsvækst - Virksomhedsguiden 
Erhvervshus Sjællands hjemmeside

Henvisninger 

Økonomisk udvikling
Erhvervsliv i Danmark
Nordtyske orgelskole

Den nordtyske orgelskole er betegnelsen på en stilretning inden for orgelmusikken som opstod i 1600-tallet og havde sin blomstringstid til frem mod midten af 1700-tallet. 

Stilretningen voksede frem under indflydelse af nederlandske organister, specielt Jan Pieterszoon Sweelinck i Amsterdam. Særtræk ved den nordtyske skole er hyppige skift mellem manualerne og et meget selvstændigt pedalspil. En kraftig kvalitetsforbedring af nordtyske orgler igennem 1600-tallet og begyndelsen af 1700-tallet gjorde det muligt at spille på den måde. Kendte orgelbyggere i denne perioden var især Hans Scherer den ældre, Hans Scherer den yngre og Arp Schnitger.

Centret for stilen var omkring Hamburg:  Lübeck, Bremen, Lüneburg og Stade, men der fandtes også udøvere i Sverige og Danmark: Melchior Schildt  havde 1626-1629 tjeneste hos Christian IV som lærer for de kongelige børn på
Dalum.

De mest kendte repræsentanter for den nordtyske orgelskole 
 Georg Böhm (1661–1733) (studerede under Reincken)
 Nicolaus Bruhns (1665–1697) (studerede under Buxtehude)
 Dietrich Buxtehude (1637–1707)
 Christian Geist
 Johann Nikolaus Hanff (1665–1711/12)
 Andreas Kneller
 Georg Dietrich Leyding (studerede under Reinken og Buxtehude)
 Vincent Lübeck (1654–1740) (studerede muligvis under Kneller)
 Hieronymus Praetorius (1560–1629)
 Jacob Praetorius den yngre (1586–1651)
 Johann Adam Reincken (1643–1722) (studerede under Scheidemann)
 Heinrich Scheidemann (1596–1663) (studerede under Sweelinck)
 Gottfried Scheidt (studerede under Sweelinck)
 Samuel Scheidt (studerede under Sweelinck)
 Melchior Schildt (studerede under Sweelinck)
 Paul Siefert (studerede under Sweelinck)
 Delphin Strungk
 Franz Tunder (1614–1667) (studerede muligvis under Girolamo Frescobaldi)
 Matthias Weckmann (1621–1674) (studerede under Schütz, Jacob Praetorius og Scheidemann)

Musikhistorie
Ben Williams (fodboldspiller)

Benjamin Philip "Ben" Williams (født 27. august 1982 i Manchester, Greater Manchester, England) er en engelsk fodboldspiller der i øjeblikket spiller som målmand for Blackpool. Tidligere i karrieren har han blandt andet spillet for Crewe og Colchester.

Karriere 
Han startede sin karriere på Manchester Uniteds reservehold, hvor han lavede nogle få optrædener og var på bænken i et par kampe, når Fabien Barthez havde skader. Williams har været lånt ud til forskellige klubber; Coventry City, Chesterfield og Crewe Alexandra.

Eksterne henvisninger

Referencer 

Fodboldspillere fra England
Fodboldspillere fra Manchester United F.C.
Fodboldspillere fra Coventry City F.C.
Fodboldspillere fra Chesterfield F.C.
Fodboldspillere fra Crewe Alexandra F.C.
Fodboldspillere fra Carlisle United F.C.
Fodboldspillere fra Colchester United F.C.
Fodboldspillere fra Hibernian F.C.
Personer fra Manchester
Black Mesa

Black Mesa kan referere til:

 Black Mesa Research Facility – Et fiktivt underjordisk laboratorium der danner baggrund for computerspillet Half-Life og dennes udvidelser: Half-Life: Opposing Force og Half-Life: Blue Shift.
 Black Mesa (mod) – En tredieparts modifikation til Half-Life 2, hvis mål er at genskabe det oprindelige Half-Life i Source grafik-systemet.
 Black Mesa (Oklahoma) - det højest punkt i staten Oklahoma, USA
Jens F. Jensen

Jens Frederik Jensen (født 1953) er en dansk professor og forsker indenfor bl.a. medieforskning og i de senere år særligt feltet omkring oplevelsesøkonomi, oplevelseserhverv og oplevelsesdesign. Han er tilknyttet Aalborg Universitet under InDiMedia (Center for Interaktive Digitale Medier & Oplevelsesdesign), Institut for Kommunikation og Psykologi, ExCITe – Center for Experience Economy, Creative Industries and Technologies, samt Invio - Innovationsnetværk for oplevelseserhverv.
Han har publiceret adskillige artikler og bøger indenfor sine respektive forskningsområder som interaktionsdesign, oplevelsesdesign, user experience, user experience design, oplevelsesøkonomi og kommunikation.

Publiceret litteratur 
Jens F. Jensen har publiceret en del bøger og artikler, hvoraf nogle af de mest kendte er:

 Reklame – kultur
 Teknologi Semiotik – to essays om teknologiens betydning og betydningens teknologi
 Analyser af tv & tv-kultur
 Multimedier, hypermedier, interaktive medier (FISK-serien; 3)
 Internet, World Wide Web & Netværks-kommunik@tion – om netmedier, webkulturer, 3D virtuelle verdener og meget mere... (FISK-serien; 4)

Videnskabsfolk fra Danmark
Ansatte ved Aalborg Universitet
Floruit

Floruit (ofte forkortet fl. eller flor.) er et latinsk ord som angiver et tidspunkt, hvor en person, (skole, bevægelse eller art) levede eller blomstrede.

 er tredjeperson entel perfektum aktiv indikativ af det latinske verbum ,  "at blomstre", fra navneordet , , "blomst". Floruit bruges inden for slægtsforskning og historie, hvis fødselsår og dødsår ikke er kendt, og angiver et tidspunkt, hvor en person i det mindste levede. Hvis Peter Petersens fødsels- og dødsår er ukendt, men at han blev gift i 1555 og udgav en bog i 1578, kan man skrive 'Peter Petersen (fl. 1555-1578)'.

Henvisninger 

Latinske vendinger
Slægtsforskningsbegreber
Bojan Djordjic

Bojan Djordjic (født 6. februar 1982 i Beograd, Serbien, SFR Jugoslavien) er en svensk tidligere fodboldspiller af serbisk afstamning. Han spillede gennem karrieren for blandt andet engelske Manchester United og Sheffield Wednesday, danske AGF og AIK Stockholm i hjemlandet.

Eksterne henvisninger 

 
 Profil af Bojan Djordjic på AIKFotboll.se 

Fodboldspillere fra Jugoslavien
Fodboldspillere fra Sverige
Fodboldspillere fra AGF
Fodboldspillere fra Manchester United F.C.
Fodboldspillere fra Plymouth Argyle F.C.
Fodboldspillere fra Rangers F.C.
Fodboldspillere fra Røde Stjerne Beograd
Fodboldspillere fra AIK Fotboll
Fodboldspillere fra IF Brommapojkarna
Fodboldspillere fra Sheffield Wednesday F.C.
Fodboldspillere fra Blackpool F.C.
Hate Them

Hate Them er det niende album fra det norske black metal-band Darkthrone. Det blev udgivet gennem Moonfog Productions i marts 2003. Ligesom deres efterfølgende udgivelse, Sardonic Wrath, indeholder albummet både en elektronisk intro og outro, som blev lavet af LRZ fra industrial-bandet Red Harvest. Omslagsillustrationen er skabt af Eric Massicotte fra Thesyre, og inkorporerer flere billeder af Sagrada Família-kirken i Barcelona.

Spor
"Rust" – 6:45
"Det svartner nå" – 5:37
"Fucked Up and Ready to Die" – 3:44
"Ytterst i livet" – 5:25
"Divided We Stand" – 5:18
"Striving for a Piece of Lucifer" – 5:31
"In Honour of Thy Name" – 6:27

Darkthrone-album
Album fra 2003
Truid Aagesen

Truid Aagesen (flor. 1593–1625) var en dansk organist og komponist.

Liv og gerning 
Aagesen blev efter i mange år at have opholdt sig i Tyskland og Italien 20. juni 1593 beskikket til organist ved Vor Frue Kirke i København. Forskellige kongelige gunstbevisninger, som han modtog medens han beklædte denne stilling, tyder på at han har været en dygtig og anset kunstner.

I året 1600 rejste han i kongens ærinde til Prag, og det stod muligvis i forbindelse hermed, at der samme år i Hamborg udkom et bind Cantiones trium vocum komponeret af Theodoricus Sistinus, Aagesens latinske kunstnernavn. I 1614 blev han på grund af offentlig udtalte katolske sympatier afsat fra embedet og måtte forlade landet.

Noter

Litteratur  
V.C. Ravn: "Aagesen, Truid" (i: Dansk Biografisk Lexikon, 1. udgave, bind I; Kjøbenhavn 1887; s. 11)  
Ny kirkehistiorisk Samling. IV, 754. 
Kirkehistoriske Samlinger. 3. R. I, 401 f.

Komponister fra Danmark
Organister fra Danmark
Personer i Dansk Biografisk Leksikon
Danskere i 1500-tallet
Danskere i 1600-tallet
Kommission

Kommission har flere betydninger:

 Kommission (politik) – en politisk arbejdsgruppe
 Kommission (erhverv) – et aftaleforhold, hvor en person mod vederlag sælger en vare for en anden person på dennes regning. 
 Kommissionsdomstol – en domstol besående af udnævnte juridiske dommere uden dømmende myndighed.
Dark Thrones and Black Flags

Dark Thrones and Black Flags  er det trettende studiealbum fra det norske black metal-band Darkthrone. Det blev udgivet i oktober 2008, og følger musikalsk meget den samme stil som sin forgænger F.O.A.D.. De to bandmedlemmer delte teksk- og musikkomponeringen lige op mellem sig, så Nocturno Culto skrev halvdelen og Fenriz den anden halvdel.

Spor 
 "The Winds They Called the Dungeon Shaker" – 3:52	
 "Oath Minus" – 4:16
 "Hiking Metal Punks" – 3:21
 "Blacksmith of the North" – 3:13
 "Norway in September" – 5:46
 "Grizzly Trade" – 4:16
 "Hanging Out in Haiger" – 3:22
 "Dark Thrones and Black Flags" – 2:24
 "Launchpad to Nothingness" – 4:31
 "Witch Ghetto" – 3:56

Album fra 2008
Darkthrone-album